Ajuntament de Mollet: Presentació de les Activitats, Cursos i Tallers per a la gent gran de la temporada 2019-2020
Presentació de les Activitats, Cursos i Tallers per a la gent gran de la temporada 2019-2020
El dijous 5 de setembre, a les 17.30 h, el Mercat Vell acollirà l’acte de presentació de les Activitats, Cursos i Tallers per a la gent gran de Mollet. L’acte estarà encapçalat per la regidora de Gent Gran, Ana María Díaz.
Com és habitual, aquest acte és obert a totes les persones grans del municipi i té com a objectiu presentar la programació d’activitats adreçades a aquest col·lectiu, a més d’oferir tot tipus d’informació addicional i d’exposar el procediment d’inscripció. Al llarg de l’acte es projectarà un vídeo de presentació dels diferents cursos i activitats.
Les inscripcions als cursos per a la gent gran es poden realitzar de forma presencial o a través d’internet, els dies 18, 19 i 20 de setembre, de 15.30 a 19 h. Cal consultar els dies d’inscripció segons el curs que es vulgui fer. Per tipologies, el calendari d’inscripció és el següent:
18 de setembre: cursos d’habilitats personals
19 de setembre: cursos de salut i creixement personal i expressió
20 de setembre: cursos sobre noves tecnologies, humanitats i recursos per al dia a dia.
Les inscripcions presencials es faran a l’Oficina d’Atenció Ciutadana (OAC), situada a la planta baixa de l’Ajuntament. Per poder fer les inscripcions presencials, els dies 18, 19 i 20 cal que recollir el tiquet de torn a la recepció de l’Ajuntament a partir de les 8.30 h. Aquest tiquet indicarà el número de torn i l’hora per fer les inscripcions.
Podeu consultar els diferents cursos i activitats a la revista que trobareu als equipaments municipals o al web de l’Ajuntament www.molletvalles.cat